CELEX: 62020CA0447
Language: hu
Date: 2022-04-07 00:00:00
Title: C-447/20. és C-448/20. sz. egyesített ügyek: A Bíróság (negyedik tanács) 2022. április 7-i ítélete (a Supremo Tribunal Administrativo [Portugália] előzetes döntéshozatal iránti kérelmei) – Instituto de Financiamento da Agricultura e Pescas IP (IFAP) kontra LM (C-447/20), BD, Autoridade Tributária e Aduaneira (C-448/20) (Előzetes döntéshozatal – 2988/95/EK, Euratom rendelet – Az Európai Unió saját forrásai – Az Unió pénzügyi érdekeinek védelme – Szabálytalansággal kapcsolatos eljárás – 4. cikk – Közigazgatási intézkedések elfogadása – A 3. cikk (1) bekezdése – Az eljárások elévülési ideje – Lejárat – Végrehajtási eljárásban való felhívhatóság – A 3. cikk (2) bekezdése – A végrehajtás határideje – Alkalmazhatóság – Kezdet – Megszakítás és nyugvás – A tagállamok mérlegelési mozgástere)

2022.5.30.   
            
            
               HU
            
            
               Az Európai Unió Hivatalos Lapja
            
            
               C 213/11
            
         
      A Bíróság (negyedik tanács) 2022. április 7-i ítélete (a Supremo Tribunal Administrativo [Portugália] előzetes döntéshozatal iránti kérelmei) – Instituto de Financiamento da Agricultura e Pescas IP (IFAP) kontra LM (C-447/20), BD, Autoridade Tributária e Aduaneira (C-448/20)
      (C-447/20. és C-448/20. sz. egyesített ügyek) (1)
      
      (Előzetes döntéshozatal - 2988/95/EK, Euratom rendelet - Az Európai Unió saját forrásai - Az Unió pénzügyi érdekeinek védelme - Szabálytalansággal kapcsolatos eljárás - 4. cikk - Közigazgatási intézkedések elfogadása - A 3. cikk (1) bekezdése - Az eljárások elévülési ideje - Lejárat - Végrehajtási eljárásban való felhívhatóság - A 3. cikk (2) bekezdése - A végrehajtás határideje - Alkalmazhatóság - Kezdet - Megszakítás és nyugvás - A tagállamok mérlegelési mozgástere)
      (2022/C 213/12)
      Az eljárás nyelve: portugál
      
         A kérdést előterjesztő bíróság
      
      Supremo Tribunal Administrativo
      
         Az alapeljárás felei
      
      
         Felperes: Instituto de Financiamento da Agricultura e Pescas IP (IFAP)
      
         Alperesek: LM (C-447/20), BD, Autoridade Tributária e Aduaneira (C-448/20)
      
         Az ítélet rendelkező része
      
      
                  1)
               
               
                  Az [Európai Unió] pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet 3. cikkének (1) bekezdését úgy kell értelmezni, hogy azzal – az egyenértékűség és a tényleges érvényesülés elvének tiszteletben tartása mellett – nem ellentétes az a nemzeti szabályozás, amelynek értelmében a jogtalanul kifizetett összegek visszafizettetésére vonatkozó, e rendelkezésben előírt elévülési idő lejártát követően hozott határozat vitatása céljából az utóbbi címzettjének a hatáskörrel rendelkező bíróság előtt kell bizonyos jogvesztő határidőn belül e határozat szabálytalanságára hivatkoznia, és többé nem léphet fel a fenti határozat végrehajtásával szemben oly módon, hogy ugyanerre a szabálytalanságra a vele szemben indított bírósági végrehajtási eljárás keretében hivatkozik.
               
            
                  2)
               
               
                  A 2988/95 rendelet 3. cikke (2) bekezdésének első albekezdését úgy kell értelmezni, hogy annak közvetlen hatálya van a nemzeti jogrendszerekben, anélkül hogy szükség lenne arra, hogy a nemzeti hatóságok végrehajtási intézkedéseket fogadjanak el. Ebből következik, hogy a jogtalanul kapott összegek visszafizettetéséről szóló határozat címzettjének minden esetben jogosultnak kell lennie arra, hogy az e rendelet 3. cikke (2) bekezdésének első albekezdésében előírt végrehajtási határidő lejártára, vagy adott esetben az említett rendelet 3. cikkének (3) bekezdése alapján meghosszabbított végrehajtási határidő lejártára hivatkozzon annak érdekében, hogy fellépjen ezen összegek végrehajtásával szemben.
               
            
                  3)
               
               
                  A 2988/95 rendelet 3. cikke (2) bekezdésének első albekezdését úgy kell értelmezni, hogy azzal ellentétes az azt előíró nemzeti szabályozás, hogy a fenti albekezdésben meghatározott végrehajtási határidő a jogtalanul kapott összegek visszafizetését előíró határozat elfogadásától kezdődik, mivel e határidőnek a határozat jogerőssé válásának napján, azaz azon a napon kell kezdődnie, amikor a jogorvoslati határidők elteltek vagy a jogorvoslati lehetőségek kimerültek.
               
            
                  4)
               
               
                  A 2988/95 rendelet 3. cikke (2) bekezdésének második albekezdését úgy kell értelmezni, hogy azzal nem ellentétes az olyan nemzeti szabályozás, amelynek értelmében az e bekezdés első albekezdésében előírt végrehajtási határidőt a visszafizettetési határozat tárgyát képező tartozás behajtására irányuló végrehajtási eljárásról való közlés megszakítja.
               
            
         (1)  HL C 443., 2020.12.21.